b'\n_START_ARTICLE_\nNanduji\n_START_SECTION_\nOpis\n_START_PARAGRAPH_\nNanduji so velike nelete\xc4\x8de ptice, imajo dolg vrat in dolge noge, za razliko od nojev, ki imajo na nogah po dva prsta, imajo nanduji po tri. Nanduji zrastejo pribli\xc5\xbeno meter in pol v vi\xc5\xa1ino, tehtajo pa najve\xc4\x8d 40 kilogramov.\n_START_SECTION_\nPovezovanje v skupine\n_START_PARAGRAPH_\nV \xc4\x8dasu, ko se ne parijo, se nanduji zdru\xc5\xbeijo v velike skupine, ki \xc5\xa1tejejo od 10 do 100 osebkov. V obdobju parjenja skupine razpadejo.\n_START_SECTION_\nPrehrana\n_START_PARAGRAPH_\nNanduji so vsejedi, saj poleg rastlin, ki predstavljajo ve\xc4\x8dino prehrane, jedo tudi \xc5\xbeu\xc5\xbeelke in celo mrhovino.\n_START_SECTION_\nRazmno\xc5\xbeevanje\n_START_PARAGRAPH_\nSamec dvori dvema ali ve\xc4\x8d samicam. Po parjenju samec zgradi gnezdo, v katerega samica nese jajca. Gnezdo je preprosta jamica na tleh, ki je obkro\xc5\xbeena s travo in listjem. Samec vali \xc5\xa1est do deset jajc. Samec zagotovi pre\xc5\xbeivetje ve\xc4\x8dini mladi\xc4\x8dev tako, da nekaj jajc odstrani iz gnezda; tako da plenilci ne posku\xc5\xa1ajo priti v gnezdo._NEWLINE_Za mladi\xc4\x8de skrbi samec, ki je zelo za\xc5\xa1\xc4\x8ditni\xc5\xa1ki, saj napade vsakogar, ki se mu zdi nevaren; tudi samica nanduja ali \xc4\x8dlovek. Mladi\xc4\x8di v \xc5\xa1estih mesecih dose\xc5\xbeejo velikost odraslih, a spolno dozorijo \xc5\xa1ele pri dveh letih.'